Foto: FAH, Facebook

NAKON što je prije nekoliko tjedana za analni alpinizam optužio stranačkog kolegu Dinka Burića za "analni alpinizam", istu etiku je danas nalijepio i drugom kolegi, Stjepanu Sokolu.

> VIDEO Glavaš na Fejsu objavio snimku kolege i optužio ga za "analni alpinizam"

"Još jedan od alpinista i to jedan od izbačenih iz HDSSB-a ovih dana - Stjepan Sokol. Obratio mi se SMS porukom 19. listopada 2016. u 19 sati 53 minute za vrijeme izbora Plenkovićeve Vlade nakon mog govora u Hrvatskom saboru, i to svega 5 dana prije početka stranačkog puča.

Danas se i taj moralist ubraja u one koji nisu od mene mogli disati 10 godina. Karakterno mizerno od Stjepana Sokola", napisao je Glavaš, a objavio je i poruku koju mu je Sokol poslao, a koju u nastavku prenosimo u cijelosti.

Tekst se nastavlja ispod oglasa

"Kakav minuciozan govor, kakvo dostojanstveno držanje, kakav ogledni primjerak konstruktivnog i argumentiranog govora samouvjerenog te iskusnog saborskog zastupnika. Plenković je, govorom tijela, pokazao zahvalnost za ono sto si izrekao. Vrlo sam zadovoljan tvojom raspravom, posebice tvojim govorom tijela. Bravo! Pozdrav", navodno je Sokol napisao Glavašu.

Podsjetimo, u zadnjih mjesec dana odigralo se nekoliko unutarstranačkih sukoba u HDSSB-u, na kraju je Dragan Vulin ostao na čelu stranke, a Branimir Glavaš se povukao iz Zagreba.